
I kad je zapovijed Naša pala i voda s površine Zemlje pokuljala, Mi smo rekli: “Ukrcaj u lađu od svake životinjske vrste po jedan par, i čeljad svoju – osim onih o kojima je bilo govora – i vjernike!” – a malo je bilo onih koji su s njim vjerovali. (Hud, 40)


Zašto se spominju u prijevodu životinje kada se u arapskom tekstu ne spominju?


* 
* 
* 
* 
* 
* 
* 

 
Zašto se životinje spominju u prijevodu a u arapskom tekstu ne spominju?

Zbog toga što je prijevod Kur’ana, ustvari, ***[tefsir](https://pitajucene.com/search/tefsir/questions/ "Pretraži pitanja o tefsiru")***, a ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** se prevodi shodno tefsirima i predajama koje nam se prenose.


U Kur’anu postoje značenja koja se podrazumijevaju, i nema potrebe da se spominje, a Kur’an je objavljen prema pravilima arapskom jezika.


Mufessiri kažu da ovdje ima dio koji nije spomenut, a koji podrazumijeva ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")***: “…od svake životinjske vrste po jedan par.”


Ako bi se prevelo onako kako piše, bilo bi: “…od svake vrste po jedan par…”


Oni koji čitaju sa tenvinom (kullin), “izbrisali su” drugi član genitivne veze, pa se u tom slučaju, kako kaže Ibn Atijje u svome tefsiru, podrazumijeva da je rečeno: Min kulli hajevanin: od svake životinje.


